Zaira
Zaira l'à la primma opera cantäda al Teator Regio 'd Pärma. La duchèssa Maria Luiggia la gh'l'à cmandäda par l'inaugurasión dal 1829 al Blén (Vincenzo Bellini).

Al 16 'd maj dal 1829 ai Pramzàn la Zaira la ne gh'è miga molt piazuda. Anca dòpa, la n'à miga avù tropp sucés; l'è par còst che Blén l'à drovè so quanti pärti 'd la Zaira par fär I Capuleti e i Montecchi.

Zaira l'è cantäda dala soprano (dal 1829 Enrichetta Méric-Lalande), al sultàn Orosmane l'è un bas (dal 1829 Luigi Lablache, al pu grand bas äd còl temp lì), e l'eroe Nerestano l'è un mezzosoprano, cme 's fäva ancòrra inveci 'd färol cantär al tenor.

Zaira